﻿Kurt Vonnegut și naufragiul speciei umane Scrisă într-un stil postmodernist, discronic, dar simplu și ușurat de elemente stilistice, "Galapagos" de Kurt Vonnegut pornește de la premisa evoluționistă a transformărilor intraspecifice sup presiunea factorilor fortuiți de mediu. Însa aici este vorba tocmai de specia umană, pe care factorii naturali o impresioneaza mai puțin decât factorul social. Făcând analogii de ordin etologic, autorul punctează fără menajamente puncte nevralgice ale existentei omului contemporan: goana dupa bani, ignorarea nevoilor firești ale speciei, pauperizarea morală, etica fluctuantă, nesiguranța zilei de mâine. Colac peste pupăză, se impune și o acțiune beligerantă a "puterii militare peruviene" împotriva Republicii Ecuador, pe fondul unei crize economice paralizante care i-a adus, practic, pe locuitorii celor doua țări în imposibilitatea de a-și asigura minimul necesar traiului. Atunci ntră în joc "zeul ban". Paginile romanului sunt pline de detalii privind viața privată a personajelor care, la o lectură atentă, contrastează puternic cu viața "normală" a celorlalti. În viața acestor oameni totul este fragmentat, astfel că singurul lor numitor comun este starea de alienare. În vălmășagul conflictual al romanului este sugerată și o cauză a tuturor relelor: creierul supradimensionat al oamenilor. Subscriind părerii multor sociologi, complexitatea actului cognitiv duce inevitabil la alterarea vietii de zi cu zi , urmată, bineînțeles, de colaps. Până la urmă naufragiul apare ca o ultimă soluție. 